Document ID: 31998R1185

Komisjoni määrus (EÜ) nr 1185/98,
8. juuni 1998,
millega muudetakse määrust (EÜ) nr 2271/95 sekkumisametite valduses olevate teatavate veise- ja vasikalihasektori toodete müügi kohta teatavatele hoolekandeasutustele
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2634/97, [2] eriti selle artikli 7 lõiget 3,
ning arvestades, et:
komisjoni määrusega (EÜ) nr 2271/95 [3] nähakse ette eri liikmesriikide valduses olevate sekkumisvarude müük kindlaksmääratud hinnaga; kõnealuses määruses sätestatud koguseid ja hindu tuleks muuta, et võtta arvesse sekkumisvarude kättesaadavust;
käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2271/95 I ja II lisa asendatakse käesoleva määruse I ja II lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. juuni 1998

Labels: 2
17
4
3
18